د افغانی سرې میاشتې له لوری د ننګرهارپه شینوارو لویه ولسوالۍ کې د سیلاب ځپلو کورونو سروې تر سره شوه. نن چهارشنبه د روان ۱۴۴۵ سپوږمیز کال د صفر المظفر د میاشتې په ۲۰مه نېټه د ننګرهار ولایت د شینوراو په لویه ولسوالۍ کې د افغانی سرې میاشتې له لوری د ۶۰ بابه سیلاب ځپلو کورونو سروې تر سره شوه. په تېرو نږدې دوه میاشتو کې د ورښتونو له امله د ننګرهار ولایت په شینوراو لویه ولسوالۍ کې یو شمېر هېوادوالو ته د سیلاب له امله زیانونه اوښتی وو، چې افغانی سرې میاشتې یې د لاسنیوی په موخه نن سه شنبه شفافه سروې بشپړه کړه.